Source: https://m.maaleht.delfi.ee/article.php?id=85938929
Timestamp: 2019-10-18 04:59:05+00:00

Document:
Ettevõtja mõisteti ebaseaduslikult Eestis viibinud ukrainlastele töö pakkumises süüdi, tasuda tuleb kopsakas rahatrahv - MAALEHT
17.aprill 2019 11:15
Viru Maakohus tegi pretsedenti loova otsuse välismaalaste Eestis ebaseadusliku töötamise asjus, kaitsja kavatseb edasi kaevata.
Viru Maakohtu Rakvere kohtumajas oli kuu aja eest esmakordselt Eestis arutusel välismaalaste võimalik ebaseaduslik töötamine. Nimelt viis protsessini Vinni asulas toimunud reid, mille käigus avastati Põllu tänava majade renoveerimistöödelt neli ukrainlast, kellel väidetavasti puudus nii Eestis töötamise kui viibimise õigus.
Süüdistuskokkuvõttes seisis, et “Einar Velpler, olles juriidilise isiku DEOS INT OÜ ainuke juhatuse liige ja osanik, võimaldas töötada seadusliku aluseta Eestis viibivatel Ukraina kodanikel.” Tegu on eksimusega karistusseadustiku § 260-1 vastu. Juriidilisele isikule on selle eest võimalik määrta trahv kuni 16 000 000 eurot.
Maaleht käsitles toimunut artiklis „VÕÕRTÖÖJÕUD | Neli Ukraina ehitajat tõid suure pahanduse kaela.”
Nüüd langetas kohtunik Anu Ammer Viru Maakohtus otsuse Einar Velpleri ja tema firma DEOS INT OÜ süüdistuses. Kohus otsustas: „Tunnistada Velpler süüdi „KarS § 260-1 lg 1 p 2 järgi ja karistuseks mõista rahaline karistus 300 päevamäära ulatuses, s.o summas 3000,00 eurot.”
Samas seisab kohtuotsuses, et „vähendada mõistetud karistust 1/3, s.o 1000,00 euro võrra, mõistes karistuseks rahalise karistuse 200 päevamäära ulatuses, s.o summas 2000,00 eurot.”
Velpleri firma DEOS INT OÜ kohta on kirjas: „Süüdi tunnistada KarS § 260-1 lg 2 järgi kvalifitseeritava kuriteo toimepanemises ja karistuseks mõista rahaline karistus summas 9000,00 eurot.” Lisaks, et „vähendada mõistetud karistust 1/3, s.o 3000 euro võrra, mõistes karistuseks rahalise karistuse 6000,00 eurot.”
Täpsustame, et Karistusseadustiku § 260 – 1 käsitleb Eestis ilma seadusliku aluseta viibivale välismaalasele töötamise võimaldamist.
Lisaks mõistis kohus menetluskuludena välja sundraha 810 eurot nii Einar Velplerilt kui ka Deos Int OÜ-lt.
Velplerit kohtus esindanud kaitsja, vandeadvokaat Maksim Greinoman teatas Maalehele, et kaebab kindlasti otsuse edasi.
VÕÕRTÖÖJÕUD | Neli Ukraina ehitajat tõid suure pahanduse kaela (144) 21.03.2019
Ukrainlased trügivad Eesti taludesse sulasteks (95) 14.04.2019
Soomest Eestisse naasjaid on rohkem kui siit Soome minejaid (61) 22.11.2018
Kas välistööjõud pruulib hapukurgi kõrvale ka kodumaise õlle? (52) 19.07.2018
Võõrtöölisteta toidutootmises enam toime ei tule (148) 12.07.2018
MIKS PALGATAKSE VÄLISMAALASI: 1000 eurot kätte, tasuta auto ja korter, aga töötajat ikka ei leia (370) 24.08.2017

References: § 260
 Kohus 
 § 260
 § 260
 § 260
 kohus